sagorsarker/bangla-wikipedia huggingface dataset:
অ্যান্ডি লয়েড

টিমোথি অ্যান্ড্রু লয়েড (; জন্ম: ৫ নভেম্বর, ১৯৫৬) শ্রপশায়ারের অসওয়েস্ট্রি এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার এবং দক্ষিণ আফ্রিকান ক্রিকেটে অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন অ্যান্ডি লয়েড।
ক্যাডক্সটনের ল্যাঙ্গাটগ কম্প্রিহেনসিভ স্কুলে অধ্যয়ন শেষে ব্যাঙ্গর নর্মাল কলেজে পড়াশুনো করেছেন তিনি। ১৯৭৭ সাল থেকে ১৯৯২ সাল পর্যন্ত অ্যান্ডি লয়েডের প্রথম-শ্রেণীর খেলোয়াড়ী জীবন চলমান ছিল। মাথায় আঘাতের কারণে ১৯৮৪ সালের গ্রীষ্মে তিনি আর কোন প্রথম-শ্রেণীর খেলায় অংশ নেননি।
১৯৮৮ থেকে ১৯৯২ সাল পর্যন্ত একাধারে ওয়ারউইকশায়ার কাউন্টি ক্রিকেট ক্লাবের অধিনায়ক ও ক্লাবের সভাপতির দায়িত্ব পালন করেন। পরবর্তীতে, ব্যবসায়িক ব্যস্ততার কারণে ১৫ নভেম্বর, ২০০৪ তারিখে দায়িত্ব থেকে অব্যাহতি নেন। ১৯৮৯ সালে ন্যাটওয়েস্ট ট্রফির শিরোপা বিজয়ে ওয়ারউইকশায়ারকে নেতৃত্ব দেন। লর্ডসে অনুষ্ঠিত ঐ খেলায় সাসেক্সকে তার দল পরাভূত করেছিল।
সবমিলিয়ে প্রথম-শ্রেণীর ক্রিকেটে ২৯টি শতরান সহযোগে ১৭,২১১ রান তুলেন। এছাড়াও, বল হাতে নিয়ে ২৩ উইকেট দখল করেছিলেন তিনি। ডেভিড লয়েড কিংবা ক্লাইভ লয়েডের সাথে তার কোন সম্পর্ক নেই।
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন অ্যান্ডি লয়েড। অংশগ্রহণকৃত সবগুলো আন্তর্জাতিক খেলাই ওয়েস্ট ইন্ডিজের বিপক্ষে খেলেছিলেন তিনি। ১৪ জুন, ১৯৮৪ তারিখে বার্মিংহামে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, টেস্ট অভিষেকের পূর্বেই ৩১ মে, ১৯৮৪ তারিখে ম্যানচেস্টারে একই দলের বিপক্ষে একদিনের আন্তর্জাতিকে অভিষেক ঘটে তার। ৪ জুন, ১৯৮৪ তারিখে লর্ডসে একই দলের বিপক্ষে সর্বশেষ ওডিআইয়ে অংশ নেন তিনি।
২৭ বছর বয়সে এজবাস্টনের নিজ শহরে সিরিজে প্রথম টেস্টে অংশগ্রহণের মাধ্যমে অভিষেক পর্ব সম্পন্ন হয়। টেস্টের পূর্বেকার তিনটি ওডিআইয়ে দুইটিতে তিনি ইংল্যান্ডের সর্বোচ্চ রান সংগ্রাহক ছিলেন। একমাত্র টেস্টটি সফরকারী ওয়েস্ট ইন্ডিজ দলের বিপক্ষে খেলেছিলেন। ৩৩ মিনিট ব্যাটিং করে দশ রান সংগ্রহের পর বিখ্যাত ওয়েস্ট ইন্ডিয়ান ফাস্ট বোলার ম্যালকম মার্শালের বল মাথায় আঘাত পান। হেলমেট পরিধান করা সত্ত্বেও বেশ কয়েকদিন তাকে হাসপাতালে অবস্থান করতে হয়। এরপর, ১৯৮৪ সালের বাদ-বাকী দিনগুলোয় কোন খেলায় অংশগ্রহণ করেননি।
পরবর্তীতে তাকে আর ইংল্যান্ডের পক্ষে খেলতে দেখা যায়নি। ফলশ্রুতিতে, একমাত্র উদ্বোধনী ব্যাটসম্যান হিসেবে তিনি আউট না হবার কৃতিত্বের অধিকারী হন।
শ্রীলা মজুমদার

শ্রীলা মজুমদার (১৯৫৯-২৭ জানুয়ারি ২০২৪) ছিলেন একজন ভারতীয় বাঙালি চলচ্চিত্র অভিনেত্রী। ১৯৭৯ সালে মৃণাল সেনের পরশুরাম ছবির মাধ্যমে অভিনয় জগতে পা রাখেন। তিনি শ্যাম বেনেগল ও প্রকাশ ঝার মতো চলচ্চিত্র নির্মাতাদের সাথে একাধিক চলচ্চিত্রে কাজ করেছেন। ২০০৩ সালে তিনি "চোখের বালি" চলচ্চিত্রে ঐশ্বরিয়া রাইয়ের জন্য তার হয়ে বাংলায় কণ্ঠ দিয়েছিলেন।
১৯৫৯ সালে শ্রীলা রামচন্দ্র মজুমদার এবং নানী মজুমদারের ঘরে জন্মগ্রহণ করেন। তিনি কলকাতা বিশ্ববিদ্যালয়ের অধিভুক্ত বঙ্গবাসী কলেজ থেকে স্নাতক ডিগ্রি লাভ করেন। ১৯৭৯ সালে, তিনি মৃণাল সেন পরিচালিত "পরশুরাম" চলচ্চিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন। তিনি বলিউড তারকা শাবানা আজমি, নাসিরুদ্দিন শাহ্, স্মিতা পাতিলসহ একাধিক স্বনামধন্য অভিনয়শিল্পীর সাথে অভিনয় করেছেন।
শ্রীলা মজুমদার ৩ বছর ধরে ক্যান্সারে আক্রান্ত হয়ে ২০২৪ সালের ২৭ জানুয়ারি মৃত্যুবরণ করেন।
জার্মান গার্ল শ্রাইন

জার্মান গার্ল শ্রাইন, সিঙ্গাপুরের পুলাউ উবিন দ্বীপের একটি মাজার। এটি একটি অজ্ঞাত ১৮ বছরের কিশোরীর সমাধিস্থল হিসাবে চিহ্নিত করা হয়েছে, যিনি ১৯১৪ সালে এই দ্বীপের তৎকালীন বাসিন্দা বেশ কয়েকজন জার্মান নাগরিককে আটক করতে চাওয়া ব্রিটিশ বাহিনী থেকে পালিয়ে যাওয়ার সময় একটি পাহাড়ের উপরে উঠে পড়ে এই দ্বীপে মারা গিয়েছিলেন। তার মরদেহটি উদ্ধার করা হয়েছিল এবং চীনা শ্রমিকরা এই স্থানে একটি কুঁচকি বেধে এবং একটি অস্থায়ী মাজার কাঠামো তৈরি করা হয়েছিল। জুয়াড়িরা মেয়েটির চেতনা তাদের জন্য সৌভাগ্য নিয়ে আসবে ভেবে তারা এই স্থানটি ঘন ঘন পরিদর্শন করে। একটি স্থায়ী কাঠামো ১৯৭৪ সালে দ্বীপে কোয়ারিং চালিয়ে একটি সংস্থা তৈরি করেছিল। অনুসন্ধানের কাজটি বন্ধ হয়ে গেছে এবং মাজারটি এখন কেটাম মাউন্টেন বাইক পার্কের মধ্যে রয়েছে। দর্শনার্থীরা প্রায়শই এই স্থানে মেকআপ এবং বার্বি পুতুল সহ নৈবেদ্যাদি ছেড়ে যান।
১৯১০-এর দশকে, সিঙ্গাপুরের ব্রিটিশ ক্রাউন কলোনির পুলাউ উবিন দ্বীপে দুটি জার্মান পরিবার (ব্র্যান্ডস এবং মুহলিংয়ান) ছিল যারা কফি বাগান পরিচালনা করত। এই দ্বীপটি সিঙ্গাপুর মূলভূমিতে ভবন এবং অবকাঠামো নির্মাণে ব্যবহৃত গ্রানাইটের মূল উৎস ছিল এবং এখানে প্রচুর আকর ছিল। ১৯১৪ সালের জুলাইয়ে প্রথম বিশ্বযুদ্ধের সূত্রপাত, যার মধ্যে জার্মানি ও ব্রিটেনের মধ্যে বিরোধ চলছিল। ব্রিটিশরা তাদের সুরক্ষার জন্য জার্মান নাগরিকদের আটকে রাখার জন্য ব্রিটিশ সামরিক বাহিনী একটা দলকে পুলাউ উবিনে প্রেরণ করা হয়েছিল কিন্তু একটি পরিবারের ১৮ বছরের এক কন্যা ব্রিটিশ বাহিনী থেকে একটি বনে পালিয়ে যায়। বেশ কয়েক দিন পরে তার মৃতদেহ পিঁপড়ের আচ্ছাদিত অবস্থায় বায়ানিজের বৃক্ষ রোপণ শ্রমিকরা আবিষ্কার করে; আকরের খনির কাছে একটি পাহাড়ের উপর গিয়ে মেয়েটি মারা গিয়েছিল। শ্রমিকরা বালি দিয়ে শরীরটা ঢেকে দেয়, ফুল দিয়ে এবং ধূপ জ্বালিয়ে মেয়েটির জন্য প্রার্থনা করে, যার নাম জানা যায়নি।
চীনা শ্রমিকরা পরে লাশটি উদ্ধার করে এবং মেয়েটিকে আকরের খনির উপরে একটি পাহাড়ের চূড়ায় কবর দেয়। তাকে ক্রুশবিদ্ধ যিশুর মূর্তি (মেয়েটি রোমান ক্যাথলিক) এবং বেশ কয়েকটি মুদ্রাসমেত কফিনে ভরে কবর দেয়া হয়েছিল। কবরের উপরে একটি অস্থায়ী মাজার নির্মিত হয়েছিল যা সৌভাগ্যের প্রতীক হয়ে উঠে। সিঙ্গাপুর এবং মালয় উপদ্বীপের জুয়াড়িরা এই আশায় নৈবেদ্য সাজিয়ে এই মাজার পরিদর্শন করে যে, জার্মান বালিকার চেতনা তাদের জন্য সৌভাগ্য বয়ে আনবে। ১৯৭৪ সালে একটি আকর সংস্থা এই স্থানে আরও একটি স্থায়ী মাজার তৈরি করেছিল, যাকে "ছোট একটি হলুদ চীনা মন্দির" হিসাবে বর্ণনা করা হয়েছিল। এটি বিশ্বাস করা হয় যে, এই সময় মেয়েটির দেহাবশেষ তোলা হয়েছিল এবং তার দেহাবশেষ মন্দিরে রাখা হয়েছিল। 
১৯৭০-এর দশক থেকে আকর সংগ্রহ কমতে থাকে এবং শেষ স্থানে বন্ধ হয় ১৯৯৯ সালে। বাসিন্দাদের সংখ্যা প্রায় ২০০০ থেকে কমে ১০০ এরও কম হয়ে গেছে এবং দ্বীপটি বন্যপ্রাণীদের আশ্রয়স্থলে পরিণত হয়েছিল। দ্বীপের দক্ষিণ-পশ্চিমে মাজারটি বর্তমানে কেটাম মাউন্টেন বাইক পার্কের মধ্যেই অবস্থিত। 
জার্মান গার্ল শ্রাইন সেই পর্যটকদের আকর্ষণ করে যাঁরা মেয়েটির আত্মার জন্য নেলপলিশ, সুগন্ধি, মেকআপ এবং বার্বি পুতুলের ছেড়ে যান। মাজারটি ক্রিসমাসের সজ্জায় সজ্জিত করা হয়। প্রতিসপ্তাহে গড়ে প্রায় চার থেকে পাঁচজন দর্শনার্থী এখানে আসে, এই মাজারটি ফেব্রুয়ারি ২০১৫ সালে সংস্কার করা হয়েছিল।
অ্যামেরিকান ভিশনস

'অ্যামেরিকান ভিশনস: দা এপিক হিস্ট্রি অফ আর্ট ইন আমেরিকা' () হল শিল্প সমালোচক রবার্ট হিউজ কর্তৃক ১৯৯৭ সালে রচিত একটি বই। বইটিকে উপজীব্য করে পরবর্তীতে ছয় খণ্ডের ডকুমেন্টারি সিরিজ তৈরি করা হয়।
"বুকলিস্ট" "অ্যামেরিকান ভিশন"কে "মার্কিন শিল্পকলার রোমাঞ্চকর ইতিহাস" অভিহিত করে লেখে, "মার্কিন শিল্পকলায় প্রকৃতি এবং নগরজীবনের প্রভাবের বিরোধাভাস জনাব হিউজের আখ্যায়িকার প্রধান অবলম্বন।" "চয়েস রিভিউ" তাদের প্রতিক্রিয়ায় জানায়, "বইটিতে লেখকের নন্দনতাত্ত্বিক সংবেদনশীলতা (যা শিল্পকর্ম কেবল তার প্রায়োগিক গুণই নয়, অন্তর্দৃষ্টিয় এবং বৌদ্ধিক বৈশিষ্ট্য দ্বারা নিরীক্ষণ করে), শিল্পোপলব্ধির তীক্ষ্ণতা এবং সুদক্ষ লিখনশক্তি দারুণভাবে ফুটে উঠেছে"।
"কিরকাস রিভিউ" বইটি সম্পর্কে তারকাযুক্ত প্রতিক্রিয়া জানিয়ে একে ""মার্কিন শিল্পকলার অসাধারণ সুখপাঠ্য আকরগ্রন্থ"" বলে আখ্যায়িত করে লিখেছে, "বিগত তিন শতাব্দীর শিল্পকলা এবং শিল্পরীতি বিষয়ে তার (লেখকের) পর্যালোচনা উৎকৃষ্টরূপে জীবন্ত, বিস্তৃত এবং কৌতূহল-জাগানিয়া (যদিও শিল্পকলার সাম্প্রতিক প্রবণতা বিষয়ে তিনি খানিকটা রূঢ়) এবং চূড়ান্তভাবে তার মন্দগ্রাহী দৃষ্টি প্রকাশিত হয়েছে অত্যন্ত স্পষ্টভাষণের সাথে। সুদৃঢ় কর্মশক্তি এবং তেজস্বী অভিযানসূচক বইটি একইসাথে সারগর্ভ এবং আলোকজ্জ্বল।"
পাবলিশার্স উইকলি জানায়, "কেবল নিজের বিষয় বা এর কাঙ্ক্ষিত দর্শককে আমোদ দেয়ার জন্য কোনো হালকা, বোধহীন জরিপ নয়; হিউজ বইটি লিখেছেন রাজনৈতিক ঠাটবিমুখী সমালোচকের তাচ্ছিল্যে, শিল্পকলার প্রায়োগিক গুরুত্ব সম্বন্ধে ঐতিহ্যবাদীর দৃষ্টিতে এবং কথিত অতীন্দ্রিয়বাদী জালিয়াতির বাস্তববাদী জবাব দিয়ে"। তারা মনে করে "বইটিতে সমসময়ের বর্ণনা হতাশাজনকভাবে মামুলি", শেষ করে এই বলে, "মার্কিন শিল্পকলার এই গতিময়, বুদ্ধিদীপ্ত এবং তীব্রভাবে স্বমত-আসক্ত বয়ান নিতান্তই বিপরীতমনস্ক পাঠককেও দারুণভাবে আকৃষ্ট করবে, অন্তত ঘৃণা করতে!"
দ্য নিউইয়র্ক টাইমস এর প্রতিক্রিয়ায় একে "মার্কিন শিল্পকলার আদ্যন্ত প্রয়োজনীয়, সুন্দর, উচ্ছ্বসিত এবং বুদ্ধিদীপ্ত ইতিহাস" বলে উল্লেখ করে। তারা লেখে, "এই ঐতিহাসিক অভিযানে জনাব হিউজ তার আদর্শ শিল্প-সমালোচক চরিত্র অক্ষুণ্ন রেখেছেন এবং বিচার-বিশ্লেষণ করেছেন সম্পূর্ণ নিরপেক্ষভাবে"। পত্রিকাটি শেষ করেছে এই বলে, "এই বই দিয়ে জনাব হিউজ মার্কিন শিল্পকলাকে জনসাধারণের কাছে গ্রাহ্য এবং নিরাপদ করে তুলেছেন।"
এছাড়া বইটি "অ্যামেরিকান ভিশন", "লন্ডন রিভিউ অফ বুকস", "দা জার্নাল অফ অ‌্যামেরিকান হিস্ট্রি"এবং "দা নিউইয়র্ক রিভিউ অফ বুকস" দ্বারাও সমাদৃিত হয়।
দর্পণ ছায়া ২

'দর্পণ ছায়াঁ ২' (নেপালি: दर्पण छायाँ २) হলো ২০১৭ সালে মুক্তিপ্রাপ্ত তুলসী ঘিমিরে পরিচালিত একটি নেপালি নাট্য চলচ্চিত্র। এটি তুলসী ঘিমিরে রচিত ২০০১ সালে মুক্তিপ্রাপ্ত ব্লকবাস্টার নেপালি চলচ্চিত্র দর্পন ছায়াঁর সিক্যুয়াল। ছবিতে অভিনয় করেছেন পুষ্পল খড়কা, সাহারা কার্কি, শিব শ্রেষ্ঠ এবং তুলসী ঘিমিরে। ছবিটি বক্স অফিসে বড় ধরনের মার খায়।
সিনেমাটির কাহিনী মার্কিন যুক্তরাষ্ট্রে শুরু হয়, সেখানে নিশাকে একটি নেপালি সংঙ্গীত উৎসবে আমন্ত্রণ জানানো হয়েছে। সেখানে নেপাল থেকে আসা তার বন্ধুদের বিশেষত আলাপ এবং সারগামের কথা মনে পড়ে। আলাপ একজন স্যাক্সোফোন বাদক সে গায়ক ও নৃত্যশিল্পী সারগাম এর প্রেমে পড়ে। কলেজে একটি অনুষ্ঠানের পরে তাদের সংঙ্গীত দলকে একটি সঙ্গীত সংস্থা একটি সঙ্গীতানুষ্ঠানের প্রস্তাব দেয় এই শর্তে যে আলাপকে স্যাক্সোফোন বাজাতে হবে। কিন্তু আলাপের নিজস্ব স্যাক্সোফোন নেই। সারগাম এবং তার বন্ধু কেশর আলাপকে জন্মদিনে তাকে উপহার দিয়ে চমকে দেওয়ার পরিকল্পনা করে। সারগামের বাবা আলাপের নিচু জাত মেনে নিতে অস্বীকার করে। দলটি সংস্থাটির সাথে একটি চুক্তি স্বাক্ষর করে। আলাপের জন্মদিনে নিশা সারগামকে আঘাত করে, সে আলাপকে যাক্সোফোন উপহার দিয়ে সারগামের হৃদয় ভেঙ্গে দেয়।
তার পার্টিতে স্যাক্সোফোন বাজানোর সময় আলাপ অজ্ঞান হয়ে যায়। হাসপাতালে নিশা আলাপের রিপোর্ট সংগ্রহ করে এবং আবিষ্কার করে যে তার একটি হাড় ভেঙে গেছে এবং তার স্যাক্সোফোন বাজানো উচিত নয়। সে বুঝতে পারে যে দুর্ঘটনায় তার ক্ষতি হয়েছে এবং তার বাবা-মা মারা গিয়েছে এবং সে এর জন্য দায়ী ছিল। সঙ্গীতানুষ্ঠানে নিশা আলাপকে বাদ্যযন্ত্রটি না বাজানোর জন্য তার যথাসাধ্য চেষ্টা করে। মরিয়া হয়ে নিশা আলাপকে থামাতে সারগামের বাবাকে নিযুক্ত করে। আলাপ আকস্মিকভাবে দুর্ঘটনায় তার ভূমিকা স্বীকার করার ও আলাপের অবস্থার কথা নিশাকে বলতে শুনে ফেলে। তার বাজাতে দ্বন্দ্ব লাগে, আলাপ সারগামের সাথে কথা বলে এবং মৃত বাবা-মায়ের ইচ্ছা পূরণের জন্য মঞ্চে উঠার সিদ্ধান্ত নেয়, কিন্তু রক্তপাত হওয়ার ফলে সে মারা যায়। পরে নিশা এবং সারগামের বাবা সারগামকেও মৃত অবস্থায় দেখতে পায়।
"দর্পণ ছায়াঁ ২" এর সংগীত পরিচালনা করেছেন নেপালি সংগীতশিল্পী রঞ্জিত গাজমার এবং চন্দন লমজেল। ছবির গান নেপালিদের কাছ থেকে খুব ইতিবাচক প্রতিক্রিয়া লাভ করে তবে কিছু সমালোচক বলে যে এগুলি ৮০ ও ৯০ এর দশকের লোকদের জন্য।
গানগুলি গেয়েছে সুপরিচিত নেপালি সংগীতশিল্পী রাজেশ পায়ল রাই, মেলিনা রাই, অশোক ধমালা, কর্ম গয়ালজেন, শিব পরিয়ার।
শাহী হাম্মাম

শাহী হাম্মাম (উর্দু এবং ; ""রাজকীয় স্নানাগার""), ওয়াজির খান হাম্মাম নামেও পরিচিত, হলো পাকিস্তানের লাহোর শহরে অবস্থিত একটি পারস্য শৈলীর হাম্মাম বা স্নানাগার। মোঘল সম্রাট শাহজাহানের আমলে ১৬৩৫ খ্রিষ্টাব্দে হাম্মামটি নির্মাণ করা হয়। মোঘল দরবারের প্রধান চিকিৎসক ইলমুদ্দিন আনসারী (ওয়াজির খান নামে অধিক পরিচিত) এটি নির্মাণ করান। ওয়াজির খান মসজিদের রক্ষণাবেক্ষণার্থে "ওয়াকফ" বা দাতব্য সম্পত্তি হিসেবে এই হাম্মামটি নির্মাণ করা হয়েছিল।
স্নানাগার হিসেবে আর ব্যবহৃত না করে সংরক্ষণের জন্য আগা খান সাংস্কৃতিক ট্রাস্ট ও প্রাচীরবেষ্টিত লাহোর নগর কর্তৃপক্ষ সম্মিলিতভাবে ২০১৩ থেকে ২০১৫ খ্রিষ্টাব্দের মধ্যে হাম্মামটির সংস্কার সাধন করে। নরওয়ে সরকার এই প্রকল্পের অধিকাংশ ব্যয় নির্বাহ করে। হাম্মামের সংস্কার ও সংরক্ষণের মাধ্যমে "পূর্বের বৈশিষ্ট্য" ফিরিয়ে আনায় ২০১৬ খ্রিষ্টাব্দে ইউনেস্কো প্রকল্পটিকে "অ্যাওয়ার্ড অব মেরিট" এ ভূষিত করে।
শাহী হাম্মাম প্রাচীরবেষ্টিত লাহোরের মধ্যস্থলে দিল্লি দরোয়াজার পাশেই অবস্থিত। শাহী হাম্মাম হলো লাহোরের মোঘল আমলের সর্বশেষ অবশিষ্ট হাম্মাম বা স্নানাগার।
মোঘল আমলে পারস্য ধাঁচের হাম্মামখানার প্রচলন ঘটে। তবু পারস্যের মতো মোঘল সাম্রাজ্যে হাম্মাম রীতি তেমন জনপ্রিয়তা লাভ করে নি।
লাহোরের গভর্নর ইলমুদ্দিন আনসারি ওয়াজির খান মসজিদের ওয়াকফ সম্পত্তি হিসেবে শাহী হাম্মাম নির্মাণ করেন। অষ্টাদশ শতাব্দী নাগাদ মোঘলদের পতন ও সাম্রাজ্যের অবসানের সাথে শাহী হাম্মামের ব্যবহারও কমে যেতে থাকে। ব্রিটিশ সাম্রাজ্যের শুরু থেকে বিভিন্ন কাজে ভবনটি ব্যবহৃত হতে থাকে। প্রাথমিক বিদ্যালয়, ঔষধাগার, বিনোদন কেন্দ্র এমনকি স্থানীয় পৌর কর্তৃপক্ষের দপ্তর হিসেবেও ভবনটি ব্যবহৃত হয়। সেই সাথে ভবনের উত্তর, পশ্চিম ও দক্ষিণ প্রবেশদ্বারে দোকান নির্মাণ করা হয়।
২০১৫ খ্রিষ্টাব্দে সম্পূর্ণ হওয়া সংস্কার কাজের অংশ হিসেবে উৎখনন কাজের পর দেখা যায়, স্থাপনার উল্লেখযোগ্য অংশই ধ্বংস হয়ে গেছে। এর ফলে ১৮৬০ এর দশকে দিল্লি দরোয়াজার মতো পুনর্সংস্কার কাজের আরম্ভ হয়।
হাম্মামের তিনটি অংশ রয়েছে: "জামা খানা" (পোশাক বদলের কক্ষ), "নিম গরম" (গরম পানির স্নান কক্ষ) ও "গরম" (উষ্ম স্নান কক্ষ)। নারী ও পুরুষদের জন্য হাম্মামে আলাদা স্নান কক্ষ, আলাদা অভ্যর্থনা কক্ষ এমনকি ছোট ইবাদতখানাও ছিল।
পারস্য স্থাপত্যশৈলীর সাথে সামঞ্জস্য বিধানের জন্য স্নানাগারে পর্যাপ্ত সূর্যালোক প্রবেশের সুবিধা ছিল। স্থাপনার ছাদের ছিদ্রপথে কক্ষের অভ্যন্তরে আলো প্রবেশ করতো। এছাড়াও ছিদ্রপথে বায়ু প্রবাহও সচল থাকত। হাম্মামের অভ্যন্তরভাগের অধিকাংশই এবং বেশ কিছু মোঘল ফ্রেস্কো সংরক্ষণ করা হয়েছে। ভবনের সম্মুখভাগে স্বল্প সংখ্যক জানালা থাকায়, হাম্মামের বহির্দেয়ালে বাণিজ্যিক দোকান খোলার অনুমতি দেওয়া হয়েছিল।
নরওয়ে সরকারের অর্থ সহায়তায় আগা খান সাংস্কৃতিক ট্রাস্ট হাম্মামটি সংস্কারকাজ শুরু করে। প্রত্ন স্থানটির সংরক্ষণ, ভবনের পূর্ব কাঠামো ফেরত আনা ও দেয়াল সজ্জার জন্য ব্যবহৃত মোঘল আমলের ফ্রেস্কোগুলো উদঘাটিত ও সংরক্ষণ করা হয়। ২০১৫ খ্রিষ্টাব্দে সংস্কার কাজ শেষ হয় এবং এর সাথে স্থানটির "নাটকীয়" পরিবর্তন ঘটে বলে মন্তব্য করা হয়।
২০১৬ খ্রিষ্টাব্দে ইউনেস্কো শাহী হাম্মামের সংস্কার প্রকল্পকে "উচ্চ মাত্রায় কারিগরি দক্ষতা" এবং "অলঙ্কৃত শাহী হাম্মামকে এর পূর্বের বিশিষ্টতা"য় ফিরিয়ে আনার জন্য "অ্যাওয়ার্ড অব মেরিট" এ ভূষিত করে।
উৎখনন কাজের মাধ্যমে হাম্মামের পানি উষ্মায়ন কাঠামো, নালা ও ভূগর্ভস্থ হাইপোকস্ট (পানি গরম করার জন্য ভূগর্ভস্থ কক্ষ) আবিষ্কার করা হয়েছে।
চেক প্রজাতন্ত্র জাতীয় ফুটবল দল

চেক প্রজাতন্ত্র জাতীয় ফুটবল দল () হচ্ছে আন্তর্জাতিক ফুটবলে চেক প্রজাতন্ত্রের প্রতিনিধিত্বকারী পুরুষদের জাতীয় দল, যার সকল কার্যক্রম চেক প্রজাতন্ত্রের ফুটবলের সর্বোচ্চ নিয়ন্ত্রক সংস্থা চেক প্রজাতন্ত্র ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৭ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৪ সালের ২৩শে ফেব্রুয়ারি তারিখে, চেক প্রজাতন্ত্র প্রথমবারের মতো আন্তর্জাতিক খেলায় অংশগ্রহণ করেছে; তুরস্কের ইস্তাম্বুলে অনুষ্ঠিত উক্ত ম্যাচে চেক প্রজাতন্ত্র তুরস্ককে ৪–১ গোলের ব্যবধানে পরাজিত করেছে।
"নারোদাক" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় চেক প্রজাতন্ত্রের রাজধানী প্রাগে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ারোস্লাভ শিলহাভি এবং অধিনায়কের দায়িত্ব পালন করছেন স্পার্তা প্রাহার মধ্যমাঠের খেলোয়াড় বোরেক দোচকাল।
চেক প্রজাতন্ত্র এপর্যন্ত ৯ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩৪ এবং ১৯৬২ ফিফা বিশ্বকাপের ফাইনালে পৌঁছানো। অন্যদিকে, উয়েফা ইউরোপীয় চ্যাম্পিয়নশিপে চেক প্রজাতন্ত্র এপর্যন্ত ৯ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ১৯৭৬-এর শিরোপা জয়লাভ করা, যেখানে তারা পশ্চিম জার্মানির সাথে ০–০ গোলে ড্র করার পর পেনাল্টিতে ৫–৩ গোলে পরাজিত করেছে। এছাড়াও, চেক প্রজাতন্ত্র ১৯৯৭ ফিফা কনফেডারেশন্স কাপে তৃতীয় স্থান অর্জন করেছে।
পেত্র চেক, কারেল পবোরস্কি, তমাস রসিচকি, ইয়ান কোলার এবং মিলান বারোসের মতো খেলোয়াড়গণ চেক প্রজাতন্ত্রের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে চেক প্রজাতন্ত্র তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে চেক প্রজাতন্ত্রের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
পিকাস

ল্যাটিয়ামের প্রথম রাজা, "পিকাস", রোমান পুরাণের একজন ব্যক্তিত্ব। তিনি ছিলেন শনির পুত্র। তিনি স্টেরকুটাস নামেও পরিচিত। তিনি লরেন্টাম নামক প্রথম ল্যাটিন উপজাতি ও উপনিবেশের প্রতিষ্ঠাতা ছিলেন, যা রোম শহরের কিছু মাইল দক্ষিণ-পূর্বে অবস্থিত। তিনি ভবিষ্যদ্বাণী প্রদান ও অশ্বারোহীতায় তার দক্ষতার জন্য বিখ্যাত ছিলেন। ফেস্টুস এর মতে, তার এই নাম পাওয়ার কারণ হলো, তিনি অলৌকিকভাবে ভবিষ্যৎ বলে দেয়ার জন্য একটি কাঠঠোকরার উপর নির্ভর করতেন। পিকাস একজন সুদর্শন পুরুষ হিসেবেও বর্ণিত ও রোমান পুরাণের জলপরীরা তার প্রতি খুবই আকর্ষিত হতো। তিনি এক শিকার অভিযানে থাকার সময় জাদুকরী সারসি তার কবজ ও নানা বনজ লতার সাহায্যে তাকে প্রলুব্ধ করার চেষ্টা করেছিল। তবে তিনি তাকে নির্মমভাবে প্রত্যাখ্যান করেন। তার প্রেমকে ঘৃণায় পরিহার করায় সে তাকে একটি কাঠঠোকরায় রূপান্তরিত করে ফেলে। যখন পিকাসের সঙ্গীরা সারসিকে তার অপরাধের জন্য অভিযুক্ত করে ও পিকাসকে মুক্ত করে দিতে বলে, তখন সে তাদেরকেও নানা রকম জন্তুতে রূপান্তরিত করে দেয়। পিকাসের স্ত্রী ( যার প্রতি তিনি সম্পূর্ণ নিবেদিত ছিলেন) একজন জলপরী ছিলেন, যার নাম ছিল কানেন্স। পিকাসের রূপান্তরের পরে তিনি ৬ দিন বনের মধ্যে পাগল হয়ে ঘুরে বেড়ালেন এবং অবশেষে তিনি টিবারের তীরে শুয়ে মারা গেলেন। তাদের ফনাস নামক একটি ছেলে ছিল।
ব্যাকরণবিদ সারভিয়াস এর মতে, পোমোনার প্রতি পিকাসের ভালবাসা পোমোনা কর্তৃক ঘৃণিত ছিল। তবে অন্যত্র তিনি উল্লেখ করেন যে, পোমোনা বিয়েতে রাজি হয়েছিল। কিন্তু সারসি পিকাসকে একটি কাঠঠোকরায় এবং পোমোনাকে "পাইকা" নামক একটি পাখিতে রুপান্তরিত করে ফেলে, যা সম্ভবত একটি নীলকণ্ঠ পাখি বা পেঁচা ছিল। ওভিড কর্তৃক রচিত "মেটামরফসেস" এর মধ্যে তিনি ছিলেন। ভারজিল বলেছেন যে, তিনি স্যাটারনাসের পুত্র ও ল্যাটিনাসের পিতামহ। ল্যাটিনাস লরেন্টাইনদের রাজা ছিলেন যার সাথে এনিয়াস ও ট্রয়ের লোকেরা ইতালিতে পৌঁছে যুদ্ধ করেছিল।
ইটালিক লোকেরা বিশ্বাস করত যে, পিকাস, যুদ্ধের দেবতা মার্সের পুত্র ছিলেন ও তিনি তার অভিনব রূপান্তরকে পাখির সাথে সম্পর্কিত শুভ ও অশুভ সংকেত অনুবাদ করতে ব্যবহার করতেন।
তার কার্যাবলীর মধ্যে অন্যতম কাজ ছিল যে, তিনি বসন্তে তার উড়নের মাধ্যমে বিশেষ কলোনীসমূহকে (তরুণ প্রজন্মের সদস্যদের দ্বারা গঠিত) নেতৃত্ব দিতেন। এটি ভার সেক্রুম নামক একটি ধর্মীয় অনুষ্ঠানকে অনুসরণ করে করা হত। পিসেনির লোকেরা এই অনুষ্ঠানের স্মৃতি হতে তাদের নাম পেয়েছিল।
ইল দিভো (চলচ্চিত্র)

ইল দিভো (একজন তারকা, আক্ষরিক অর্থে পবিত্র) ২০০৮ সালে মুক্তিপ্রাপ্ত একটি ইতালীয় নাট্য চলচ্চিত্র। ছবিটি পরিচালনা করেছেন পাওলো সোররেন্তিনো।
প্রাক্তন ইতালীয় প্রধানমন্ত্রী গিউলিও আন্দ্রেওত্তির জীবনী অবলম্বনে ইল দিভো চলচ্চিত্রটি নির্মিত হয়। ২০০৮ সালের কান চলচ্চিত্র উৎসবে এটি জুরি পুরস্কার লাভ করে। টরন্টো আন্তর্জাতিক চলচ্চিত্র উৎসবে চলচ্চিত্রটি প্রদর্শিত হয়। ২০১০ সালের ৮২-তম একাডেমি পুরস্কার অনুষ্ঠানে এটি সেরা রূপসজ্জা ক্যাটাগরিতে অস্কারের জন্য মনোনীত হয়।
ইতালির সাত-মেয়াদে নির্বাচিত প্রধানমন্ত্রী গিউলিও আন্দ্রেওত্তির জীবনী এ ছবির মূল বিষয়বস্তু। মাফিয়াদের কর্মকাণ্ডের সঙ্গে সম্পৃক্ততার জন্য তিনি কুখ্যাত ছিলেন। ১৯৯২ সালে আন্দ্রেওত্তির সপ্তম মেয়াদে নির্বাচন, ইতালীয় প্রজাতন্ত্রের রাষ্ট্রপতি হবার জন্য তার ব্যর্থ প্রচেষ্টা, তাঙ্গেন্তোপোলি ঘুষ কেলেঙ্কারি ও ১৯৯৫ সালে তার বিচার এ ছবিতে বিবৃত হয়েছে।
ছবির সূচনায় একক সংলাপ বা মনোলগে আন্দ্রেওত্তি বলেন , কীভাবে তিনি টালমাটাল রাজনৈতিক জীবন টিকিয়ে রাখতে পেরেছিলেন। তাকে ঘৃণাকারীরা কীভাবে মৃত্যুর কোলে ঢলে পড়েছে, এ কথাও তিনি বর্ণনা করেছেন। আন্দ্রেওত্তির সঙ্গে যুক্ত বিভিন্ন ব্যক্তি, যেমন- সাংবাদিক মিলো পেকোরেল্লি , ক্যারাবিনিয়েরি জেনারেল কার্লো আলবার্তো দালা চিয়েসা, ব্যাংকার মিচেল সিন্দোনা ও রবার্তো কালভি এবং প্রাক্তন প্রধানমন্ত্রী আলদো মোরোর হত্যাকাণ্ড চলচ্চিত্রে আলোচিত হয়েছে।
২০০৮ সালে তেহো তিয়ার্দো ইল দিভো চলচ্চিত্রের সুর রচনা করেন। ইতালিতে ইউনিভার্সাল সিডি আকারে এটি প্রকাশ করে। তবে উত্তর আমেরিকা বা যুক্তরাজ্যে স্থানীয়ভাবে এটি বের করা হয়নি।
সপ্তম মেয়াদে আন্দ্রেওত্তির বিজয়ের চিত্রায়ন ইতালির দলতন্ত্রের বহিঃপ্রকাশ। জনগণের ইচ্ছার তোয়াক্কা না করে একটি সংকীর্ণ জনগোষ্ঠীর ইচ্ছায়-ই ইতালি শাসিত হচ্ছে। বিংশ শতাব্দীর শেষ ভাগে জনতুষ্টিবাদ-কে পুঁজি করে অনেক ডানপন্থী মতধারা ও রাজনৈতিক দলের উদ্ভব ঘটে । জনগণও জাতীয়তাবাদী আবেগে উদ্বুদ্ধ হয়ে একজন অলঙ্কৃত/আদৃত নেতার সন্ধান করে। আন্দ্রেওত্তি সেই ধরনেরই একজন রাজনীতিবিদ ছিলেন। তাই তার পক্ষে ইতালীয় প্রজাতন্ত্রের শাসনব্যবস্থার উপর একচ্ছত্র নিয়ন্ত্রণ প্রতিষ্ঠা করা সম্ভব হয়েছিল।
সমালোচকরা ছবিটিকে ইতিবাচকভাবেই মূল্যায়ন করেছেন। রটেন টম্যাটোস ৫০টি সমালোচনা পর্যালোচনা করে ছবিটিকে ৯২% অনুমোদন রেটিং প্রদান করেছে। এর গড় স্কোর ১০ এর মধ্যে ৭.৫১। টম্যাটোস এর সমালোচকদের সমন্বিত মূল্যায়ন হলো এই - এই ইতালীয় রাজনৈতিক রোমাঞ্চ চলচ্চিত্রে দুর্নীতির যে জাল চিত্রায়িত হয়েছে, সেটি অ-ইতালীয়দের পক্ষে অনুধাবন করা দুরূহ। তবে এর দৃশ্যায়ন নিখুঁত ও নিখাদ উত্তেজনায় ভরপুর। মেটাক্রিটিক একে ১০০-তে ৮১ স্কোর দিয়েছে (১৭ জন সমালোচকের অভিমত পর্যালোচনা করে),যা "সার্বজনীন প্রশংসা" ইঙ্গিত করে।
দ্য হলিউড রিপোর্টার এর পর্যালোচক পিটার ব্রুনেট ছবিটির প্রশংসা করেন। এর অভিনয়, সুরারোপ এবং বিনোদন প্রদানের ক্ষমতা তার নজর কাড়তে সমর্থ হয়। তবে তিনি এ-ও বলেন, ইতালির বাইরে সম্ভবত ছবিটি বাণিজ্যিক সাফল্য লাভ করবে না। ভ্যারাইটি পত্রিকার সমালোচক জে ভেইসবার্গ ছবিটিকে মাস্টারপিস আখ্যায়িত করেন। 
আন্দ্রেওত্তি ছবিটি সম্পূর্ণ না দেখেই বেরিয়ে যান, এবং বলেন- ছবিটি সব সীমা অতিক্রম করেছে। তিনি বলেন,তার কর্মের জন্য যথোচিত মূল্যায়ন তিনি একদিন পাবেন। আন্দ্রেওত্তির জীবনীকার মাসিমো ফ্রাঙ্কো বলেন, ছবি দেখে তিনি (আন্দ্রেওত্তি) ক্রুদ্ধ হয়ে গিয়েছিলেন। কিন্তু কিছুদিন পরেই ছিদ্রান্বেষীর সুরে আন্দ্রেওত্তি বলেন, "ছবির প্রযোজকের কথা চিন্তা করে আমার খুশি লাগছে। ছবির আয়ের কিছু অংশ পেলে আমার ভালোই লাগত!"
আটকান চাটকান

আটকন চটকান () হল ২০২০ সালের ভারতীয় হিন্দি ভাষার সংগীত নাটক চলচ্চিত্র, যা রচনা এবং পরিচালনা করেছে শিব। এটি লোকা এন্টারটেইনমেন্টের অধীনে বিশাখা সিং প্রযোজিত এবং সংগীত সুরকার ছিলেন এ আর রহমান। এই চলচ্চিত্রটির প্রধান চরিত্র ছিল গাড্ডুর, যিনি চা ডেলিভারি করতেন। তিনি আর তার তিন বন্ধু মিলে খারাপ অবস্থা থাকা সত্বেও একটি সংগীত প্রতিযোগিতায় অংশগ্রহণের জন্য একটি সংগীত ব্যান্ড গড়ে তুলেছিলেন। ছবিতে নবাগত লিডিয়ান নাধ্বস্বরমের পাশাপাশি প্রধান চরিত্রে অভিনয় করেছেন অভিনয় করেছেন অমিত্রিয়ান, যশ রানে, শচীন চৌধুরী, তামান্না দিপক এবং আয়েশা বিন্ধারা। ২০২০ সালের ৫ সেপ্টেম্বর জি৫- এর মাধ্যমে চলচ্চিত্রটির প্রিমিয়ার হয়েছিল এবং সমালোচকদের ইতিবাচক পর্যালোচনার জন্য উন্মুক্ত করা হয়েছিল। 
গল্পটি ১৩ বছরের পুরনো গুড্ডুকে নিয়ে, যিনি চায়ের স্টলে সহায়ক হিসাবে কাজ করেন। তার বাবা ছিলেন প্রাক্তন সংগীতশিল্পী এবং একজন দরিদ্র ও নেশায় আসক্ত। তার মা একজন সংগীতশিল্পী। তিনি পরিবার ত্যাগ করেছেন। তাই তাকে অল্প বয়সে পরিবারের দায়িত্ব নিতে হয়। সংগীতশিল্পী হওয়া তার ইচ্ছা। তিনি সঙ্গীত শুনতে এবং নতুন সুর তৈরি করতে পছন্দ করেন। তিনি দৈনিক চা ডেলিভারি দেবার সময় একটি বিবাহের ব্যান্ডের সংগীত অনুশীলন গভীরভাবে লক্ষ্য করেন। যার কারণে তার প্রচুর সময় নষ্ট হয়। একদিন ব্যান্ডে যোগ দেওয়ার ইচ্ছা আছে তার। গুড্ডুর পাশাপাশি এই ছবিতে গুড্ডুর চা স্টলের কাছে কাজ করা অন্যান্য পথশিশুদের কাহিনীও উল্লেখ করা হয়েছে। একদিন শহরে ঘুরে বেড়ানোর সময় তারা একটি কার্নিভাল দেখতে পায় যেখানে তারা একটি অর্কেস্ট্রাকে টাকার জন্য সঙ্গীত পরিবেশন করতে দেখে। যার দ্বারা তারা নিজস্ব ব্যান্ড গঠন করতে অনুপ্রাণিত হয়। আটকান চাটকান চলচ্চিত্রে লক্ষ লক্ষ বাচ্চাদের স্বপ্নকে দেখানো হয়েছে, যাদের কাছে তা পূরণ করার কোন উপায় নেই। তবে কেবল একটি জ্বলন্ত ইচ্ছা আছে, যা তারা পূরণ করতে চায়। 
রিয়েলিটি ট্যালেন্ট শো "দ্য ওয়ার্ল্ড বেস্ট" জয়ের পরে সংগীত পরিচালক বর্ধন সতীশের পুত্র লিডিয়ান নাধাস্বরম, যিনি শিশু উৎসাহী পিয়ানোবাদক হিসাবে খ্যাতি অর্জন করেছেন, তিনি ছবিটির মূল ভূমিকায় অভিনয় করেছেন। শেষ পর্যন্ত এই প্রকল্পের মাধ্যমে তিনি তার চলচ্চিত্রে অভিনয়ের সূচনা করেছিলেন। লিডিয়ানের মাতৃভাষা তেলুগু, সাবলীলভাবে হিন্দি বলতে অক্ষমতার পরেও ছবির শুটিং শুরু করেছিলেন। ছবিটি মূলত ঝাঁসিতে শুটিং করা হয়েছিল, যা কাকতালীয়ভাবে তার মায়ের নামের সাথে সাদৃশ্য পূর্ণ।
মুক্তির পর "আটকান চাটকান" চলচ্চিত্রের সমালোচকদের কাছ থেকে মিশ্র প্রতিক্রিয়া পাওয়া গিয়েছিল।
"টাইমস অফ ইন্ডিয়ার" রেণুকা বাভাহরে বলেছেন, "দিকনির্দেশনা ও গল্প বলার ক্ষেত্রে আটকান চাটকান অনুমানযোগ্য, সূত্রপূর্ণ এবং ভাবের বহুল-সরল পদ্ধতিতে নির্মিত। ব্যয়বহুল থাকা সত্ত্বেও এই ছবিটি শিবমণির সঙ্গীত ও শিশু শিল্পীদের অসাধারন অভিনয়ের কারণে জনপ্রিয় হয়েছে।" "দ্য ইন্ডিয়ান এক্সপ্রেসের" একতা মালিক লিখেছেন" দুই ঘণ্টা-পনেরো মিনিটের এই ছবিটি শিবের পরিচালিত প্রথম চলচ্চিত্র। "ইন্ডিয়া টুডের" বিভা মারু এই চলচ্চিত্রটি সম্পর্কে উল্লেখ করার জন্য কিছুটা ইতিবাচক ছিলেন। তিনি বলেছেন, "ছবিটির একমাত্র আকর্ষণ হচ্ছে যখন আমরা দেখি লিডিয়ান শিবমণির সঙ্গীতের সুরের সাথে তাল মিলিয়ে অভিনয় করছে এবং ছবিতে কিছু উত্তেজনা বাড়িয়ে দিচ্ছে। শচীন চৌধুরী এবং যশ রানে মত অন্যান্য শিশু অভিনেতারাও উল্লেখযোগ্য অভিনয় করেছে"
এগমন্ট জাতীয় উদ্যান

এগমন্ট জাতীয় উদ্যান নিউ প্লাইমাউথের দক্ষিণে, নিউজিল্যান্ডের নর্থ আইল্যান্ডের পশ্চিম উপকূলের কাছে অবস্থিত একটি উদ্যান। উদ্যানটি তারানাকি পর্বতের ঢাল দ্বারা আবৃত এবং এর চারপাশের চারণভূমি উদ্যানটিকে একটি স্বতন্ত্র বৃত্তাকার আকৃতি প্রদান করেছে।
উদ্যানটি ১৮৮১ সালে একটি সুপ্ত আগ্নেয়গিরির শৃঙ্গের চারপাশে ৬ মাইল (৯.৬ কিলোমিটার) ব্যাসার্ধ নিয়ে একটি সংরক্ষিত বন হিসাবে তৈরি করা হয়। পরবর্তীতে ১৯০০ সালে এটি নিউজিল্যান্ডের দ্বিতীয় জাতীয় উদ্যান হয়ে ওঠে।
এই পার্কে ব্যাপক হারে বার্ষিক বৃষ্টিপাত হয়। তাসমান সাগর থেকে আর্দ্র পশ্চিমী বায়ু, তারানাকি পর্বত এবং সংলগ্ন পোয়াকাই এবং কাইটেক রেঞ্জে পৌঁছে বৃষ্টিপাত ঘটায়। যেহেতু এই এলাকার বার্ষিক বৃষ্টিপাতের হার উচ্চ ও মৃদু উপকূলীয় জলবায়ু বিদ্যমান তাই পর্বতের পাদদেশ জুড়ে একটি ঘন অরণ্য অবস্থিত, এই বনটি জাতীয়ভাবে বীচ গাছের (গণ: "Nothofagus)" অনুপস্থিতির জন্য গুরুত্বপূর্ণ।
এখানে একটি সমৃদ্ধ উত্তর রাতা/রিমু/ব্রডলিফ বন বিদ্যমান, যদিও সমগ্র পার্কটি উচ্চতাভিত্তিক বাস্তুতন্ত্রের স্বতন্ত্র প্যাটার্ন প্রদর্শন করে – উল্লেখিত প্রজাতি দুটি নিম্ন উচ্চতায় সুলভ হলেও কামহি উদ্ভিদটি উচ্চ উচ্চতা বিশিষ্ট বনাঞ্চলে প্রভাব বিস্তার করে থাকে। এসব বয়স্ক বনাঞ্চলে ক্রাউন ফার্ন ("Blechnum discolor)" একটি প্রভাবশালী তল-সংলগ্ন উদ্ভিদ প্রজাতি।
উদ্ভিদসমূহের চরিত্র উচ্চতা বৃদ্ধির সঙ্গে পরিবর্তিত হতে থাকে। পার্কের ভৌগোলিক বৈশিষ্ট্যের মধ্যে উল্লেখযোগ্য এর সুস্পষ্ট অরীয় জলনির্গমন-প্রণালী, যা ডান দিকের উপগ্রহ চিত্রে (স্যাটেলাইট ইমেজ) দেখতে পাওয়া যায়।
আহুকাওয়াকাওয়া জলাভূমি একটি বিরল, উচ্চ-উচ্চতা (৯২০ মিটার) বিশিষ্ট স্ফ্যাগনাম মস জলাভূমি, যা তারানাকি পর্বত এবং পোয়াকাই রেঞ্জের মাঝে অবস্থিত। এতে অম্লীয় মাটি এবং নিম্ন তাপমাত্রায় অভিযোজিত অনেকগুলি স্থানীয় প্রজাতির উদ্ভিদ রয়েছে।
পেটেন্ট পরীক্ষক

পেটেন্ট পরীক্ষক (বা পেটেন্ট ক্লার্ক ) সাধারণত বৈজ্ঞানিক বা ইঞ্জিনিয়ারিং পটভূমির একজন বেসামরিক কর্মচারী, যিনি পেটেন্ট অফিসে কর্মরত রয়েছেন। পেটেন্ট পরীক্ষকদের প্রধান নিয়োগকর্তারা হলেন ইউরোপীয় পেটেন্ট অফিস (ইপিও), মার্কিন যুক্তরাষ্ট্র পেটেন্ট এবং ট্রেডমার্ক অফিস (ইউএসপিটিও), জাপান পেটেন্ট অফিস (জেপিও) এবং বিশ্বের অন্যান্য পেটেন্ট অফিস।
পেটেন্ট পরীক্ষকরা পেটেন্ট আবেদনপত্রগুলি পর্যালোচনা করে নির্ধারণ করেন যে আবেদনটিতে দাবিকৃত আবিষ্কার(গুলি)-কে পেটেন্ট দেওয়া উচিত নাকি আবেদনটি প্রত্যাখ্যান করা উচিত। পেটেন্ট পরীক্ষকের একটি গুরুত্বপূর্ণ কাজ হলো আবেদনটির প্রকাশ সম্পর্কে পর্যালোচনা করা এবং এটিকে পূর্বের কলার সাথে তুলনা করা। এর মধ্যে পেটেন্ট আবেদনটি পড়া এবং বোঝা, পূর্বের কলা অনুসন্ধান করার (পূর্ববর্তী পেটেন্ট আবেদন এবং পেটেন্ট, বৈজ্ঞানিক সাহিত্যের ডাটাবেজসমূহ ইত্যাদি) মাধ্যমে পূর্ববর্তী শিল্পের উপরে এই আবিষ্কার কী অবদান রাখে তা নির্ধারণ করা এবং আবেদনকারীদের এবং তাদের প্রতিনিধিদের (অর্থাৎ পেটেন্ট অ্যাটর্নি বা এজেন্ট ) পেটেন্ট প্রদানের বিরুদ্ধে যে কোনও আপত্তি থাকলে তা ব্যাখ্যা করার জন্য অফিস ক্রিয়াকলাপ জারি করা। অন্য কথায়, একজন পেটেন্ট পরীক্ষক কোনো পেটেন্টের আবেদনের ভিত্তিতে পেটেন্ট প্রদানের জন্য আইনি প্রয়োজনীয়তা মেনে চলে কিনা তা নির্ধারণের জন্য যথেষ্ট পরিমাণে পর্যালোচনা করেন। একটি দাবিযুক্ত উদ্ভাবন অবশ্যই অভিনবত্ব, উদ্ভাবনী পদক্ষেপ বা অ-স্পষ্টতা, শিল্প প্রয়োগ (বা উপযোগিতা) এবং প্রকাশের পর্যাপ্ততাসহ পেটেন্টেবিলিটি প্রয়োজনীয়তাগুলি অবশ্যই পূরণ করবে।
উজ্জ্বল মৌলিক

উজ্জ্বল মৌলিক ভারতীয় বাঙ্গালী পদার্থবিদ, কম্পিউটার বৈজ্ঞানিক, ডেটা সাইন্সটিস্ট এবং অধ্যাপক। তিনি পশ্চিমবঙ্গের যাদবপুর বিশ্ববিদ্যালয়ের কম্পিউটার সায়েন্স এন্ড ইঞ্জিনিয়ারিং বিভাগের চেয়ার পদে অধিষ্ঠিত ছিলেন। এছাড়াও কল্যাণী বিশ্ববিদ্যালয়ের অধ্যক্ষ হিসাবেও দায়িত্ব পালন করেছেন।
নবদ্বীপের বকুলতলা উচ্চ বিদ্যালয় থেকে বিদ্যালয় শিক্ষা শেষ করে রহড়া রামকৃষ্ণ মিশন মহাবিদ্যালয় থেকে ১৯৮৬ সালে পদার্থবিজ্ঞানে স্নাতক হন। এরপর রাজাবাজার সাইন্স কলেজ থেকে কম্পিউটার সাইন্স এন্ড টেকনোলোজিতে ১৯৮৯ সালে বি.টেক. ডিগ্রি লাভকরে যাদবপুর বিশ্ববিদ্যালয় থেকে ১৯৯২ সালে স্নাতকোত্তর (এম.টেক.) ডিগ্রি লাভ করেন। এরপর ১৯৯৭ সালে যাদবপুর বিশ্ববিদ্যালয় থেকে পিএইচডি ডিগ্রি লাভ করেন।
তার গবেষণার মূল বিষয় ডেটা সাইন্স, মেশিন লার্নিং, বায়ো-ইনফর্মেটিক্স এবং ইন্টারনেট অফ থিংস।
তিনি উনিভার্সিটি অফ নিউ সাউথ ওয়েলস থেকে ১৯৯৯ সালে এবং উনিভার্সিটি অফ টেক্সাস থেকে ২০০১ সালে পোস্ট ডক্টরিয়াল গবেষণা করেন। আলেকজান্ডার ভন হাম্বল্ড এক্সপেরিয়েন্স রিসার্চার হিসাবে জার্মানির ক্যান্সার রিসার্চ সেন্টারে ২০১০ সাল থেকে ২০১২ সাল পর্যন্ত গবেষণা করেন। এরপর ২০১২ থেকে ২০১৮ পর্যন্ত ইন্টারন্যাশনাল সেন্টার ফর থিওরিটিক্যাল ফিজিক্সের সিনিয়র এসোসিয়েট হিসাবেও যুক্ত ছিলেন।
তিনি ইন্ডিয়ান ন্যাশনাল একাডেমি অফ ইঞ্জিনিয়ারিং (INAE), ইন্টারন্যাশনাল এসোসিয়েশনের ফর প্যাটার্ন রেকগনিশন (IAPR) এবং ইনস্টিটিউট অফ ইলেক্ট্রিক্যাল এন্ড ইলেক্ট্রনিকস ইঞ্জিনিয়ার (IEEE) এর ফেলো নির্বাচিত হয়েছেন।
গবেষণাপত্র যে-জার্নালে প্রকাশিত হয়েছে, তার মান, গবেষণার মান এবং ক’বার সেই গবেষণাপত্রের "সাইটেশন" হয়েছে সেই সকল প্রকাশিত ও স্বীকৃত গবেষণাপত্রের নিরিখে আমেরিকার স্ট্যানফোর্ড বিশ্ববিদ্যালয় বিশ্বের সেরা দুই শতাংশ বিজ্ঞানীর একটি তালিকা প্রকাশ করেছে। তা দেখেই সংশ্লিষ্ট বিজ্ঞানীকে স্থান দেওয়া হয়েছে সেরার তালিকায়। সেই তালিকায় ইন্ডিয়ান স্ট্যাটিস্টিক্যাল ইনস্টিটিউটের অধিকর্ত্রী সঙ্ঘমিত্রা বন্দ্যোপাধ্যায় এবং যাদবপুর বিশ্ববিদ্যালয়ের কম্পিউটার সায়েন্সের শিক্ষক উজ্জ্বল মৌলিককে সম্মান দেওয়া হয়েছে। তাদের গবেষণার বিষয়বস্তু "আর্টিফিশিয়াল ইন্টেলিজেন্স অ্যান্ড ইমেজ প্রসেসিং"।
প্রিন্সটন, নিউ জার্সি

প্রিন্সটন হল মার্কিন যুক্তরাষ্ট্রের নিউ জার্সির মার্সার কাউন্টিতে একটি পৌরসভা, যা প্রিন্সটন অফ বরো এবং প্রিন্সটন টাউনশিপের একীকরণের মাধ্যমে ১ জানুয়ারী, ২০১৩ এ বর্তমান আকারে প্রতিষ্ঠিত হয়েছিল। মার্কিন যুক্তরাষ্ট্রের ২০১০ সালের আদম শুমারি অনুসারে পৌরসভার জনসংখ্যা ছিল ২৮,৫৭২ যার মধ্যে পূর্বের শহরতলীর জনসংখ্যা ছিল ১৬,২৬৫ এবং পূর্ব বরোতে ছিল ১২,৩০7 জন।
বৌধনাথ স্তূপ

বৌধনাথ ( ) নেপালের কাঠমান্ডুর একটি স্তূপ। কাঠমান্ডুর কেন্দ্র এবং উত্তর-পূর্ব সীমা থেকে প্রায় ১১ কিমি (৮.৮ মা) দূরে অবস্থিত, এই স্তূপের বিশাল মন্ডালার জন্য এটি নেপালের বৃহত্তম গোলাকার স্তূপগুলির মধ্যে একটি। 
তিব্বত থেকে আসা বড় শরণার্থী জনগোষ্ঠীর আগমনে বৌধের আশেপাশে ৫০ টিরও বেশি গুম্ফা (তিব্বতীয় বিহার) হয়েছে। ১৯৭৯ সালের হিসাবে, বৌধ স্তূপ একটি ইউনেস্কোর বিশ্ব ঐতিহ্যবাহী স্থান। স্বয়ম্ভূনাথের পাশাপাশি এটিও কাঠমান্ডু অঞ্চলের অন্যতম জনপ্রিয় পর্যটন স্থান।
তিব্বতীয় সূত্র দাবি করেছে যে সাইটে স্তূপটি ১৫ শতকের শেষের দিকে বা ১৬ শতকের গোড়ার দিকে খনন করা হয়েছিল এবং সেখানে রাজা আমশুভারমার ৬০৫-৬২১ হাড় পাওয়া গিয়েছিল।
সারং পার্টি গার্ল

সারং পার্টি গার্ল (এছাড়াও এসপিজি নামেও পরিচিত) হল একটি পরিভাষা, যা সিঙ্গাপুর এবং (একটি ক্ষুদ্রতর ব্যাপ্তি) উপদ্বীপীয় মালয়েশিয়া এবং থাইল্যান্ডের (জাতিগত মালয়) মহিলাদের মধ্যে যারা একচেটিয়াভাবে সাদা পুরুষদের (সাধারণত উচ্চ শ্রেণীর সম্ভাব্য আর্থিক বা সামাজিক সুবিধা পাবার জন্য) সাথে মেলামেশা করে তাদের বোঝাতে ব্যবহৃত হয়। 
সিঙ্গাপুর যখনও ব্রিটিশ সাম্রাজ্যের শাসনধীন সেই ১৯৪০ এর দশকের শেষভাগ থেকে শুরু করে ১৯৫০ এর দশকের গোড়ার দিকে "সারং পার্টি গার্ল" শব্দটির নির্দোষ শিকড় রয়েছে। একটি সাধারণ অনুশীলন হিসাবে, ব্রিটিশ বাহিনীর সদস্যরা তাদের সামরিক পদমর্যাদা এবং অবস্থান (অর্থাৎ তালিকাভুক্ত পুরুষদের বিপরীতে আধিকারিকদের) অনুসারে নিজেদের মধ্যে খুব বেশি সামাজিকীকরণ করেছিল। যাইহোক, কিছু উদাহরণ ছিল যখন নির্দিষ্ট স্থানীয় সিঙ্গাপুরের "অতিথিকে" ব্রিটিশদের দ্বারা আয়োজিত সামাজিক অনুষ্ঠানে আমন্ত্রণ জানানো হত। "সারং পার্টি" শব্দটি সামাজিক ক্রিয়াকলাপ বর্ণনা করতে ব্যবহৃত হত যার মধ্যে স্থানীয় আমন্ত্রিত "মহিলারা" অন্তর্ভুক্ত ছিল যারা সারং, একটি স্থানীয় শব্দ যার দ্বারা সেই সময়ের স্থানীয় সিঙ্গাপুরী পুরুষ ও মহিলাদের মধ্যে জনপ্রিয় চারপাশে মোড়ানো স্কার্ট, পরিধান করতো। 
ঐতিহাসিকভাবে, গোড়ার দিকে "সারং পার্টি গার্ল" এর একটি মিথ্যা বিদেশী উচ্চারণভঙ্গি ছিল, উস্কানিমূলকভাবে পোশাক পরা এবং একচেটিয়াভাবে মেলামেশা বা সাদা পুরুষদের পছন্দ করা, হোক সে সিঙ্গাপুরী বা বিদেশী। স্থানীয় বিনোদনে সারং পার্টির গার্ল বলতে আগে সাধারণত স্বর্ণ-লোভী, স্বামী ছিনিয়ে নেওয়ার এশীয় মহিলাদের চিত্রিত কর হতো এবং এই ধারণাটি ১৯৭০-এর দশকে সিঙ্গাপুরের ক্ষয়িষ্ণু ইমেজ গঠনে অনেকটা অবদান রেখেছিল, যা "সেন্ট জ্যাকের" মতো চলচ্চিত্রে দেখা যায়। যার কারণে, সারং পার্টি গার্ল হিসাবে পরিচিতি পাওয়া মহিলাদের প্রায়শই নেতিবাচক বক্তব্য সহ্য করতে হতো। ১৯৯০-এর দশকে অস্ট্রেলীয় লেখক জিম আইচিসনের এক বিস্ময়কর কৌতুকপূর্ণ বইয়ের সাহায্যে সারং পার্টির গার্ল ধরনটি জনপ্রিয় হয়েছিল, এসপিজি এবং সিঙ্গাপুরের সংস্কৃতি সম্পর্কিত বিষয়গুলির একটি ব্যঙ্গাত্মক চিত্র প্রদান করেছিল। সময়ের সাথে সাথে এই শব্দটি কিছুটা আরও অবমাননাকর অর্থ গ্রহণ করেছে। আজকাল, সারং পার্টির গার্ল মেয়েদের আর অনন্য পোশাক কোড বা চেহারা দ্বারা চিহ্নিত করা যায় না, কেবল স্থানীয় মহিলাদের মধ্যে যারা কোনও ককেশীয় নৃগোষ্ঠীর পুরুষদের সাথে সামাজিকীকরণ, বিশেষত রোমান্টিক বা যৌন সম্পর্ক করতে পছন্দ করে। একজন সারং পার্টি গার্ল সাধারণত একজন ফেটিশ হিসাবে অনুভূত, যারা বর্ণবাদী এবং তাদের নিজের সম্প্রদায়ের বিরুদ্ধে বৈষম্যমূলক এবং স্ব-জাতি বিদ্বেষ থেকে উদ্ভূত জাতি, যারা সাদা মানুষের প্রতি পক্ষপাতিত্ব দেখায় এবং কার্যকরভাবে তাদের এশীয় পরিচয় ত্যাগ করে।
উন্সট বাস শেল্টার

উনস্ট বাস শেল্টার, স্কটল্যান্ডের শেটল্যান্ডের উনস্ট দ্বীপে বাল্টাসাউন্ড গ্রামের কাছে একটি বাস আশ্রয় এবং বাস স্টপ, যা ববির বাস শেল্টার নামেও পরিচিত। এটি শেটল্যান্ড দ্বীপপুঞ্জ কাউন্সিল দ্বারা রক্ষণাবেক্ষণ করা হয়। এটি উন্সট এর পাশে প্রধান রাস্তা, দি A968, এর পাশে অবস্থিত - যার মধ্য দিয়ে বেলমন্টনট এন্ড হ্যারল্ডসউইক সঞ্চালিত হয়।
"ববির বাস শেল্টার" নামটি ববি ম্যাকাওলির সম্মানে রাখা হয়েছে। ববি নামের সেই বিদ্যালয়পড়ুয়া বালক প্রতিদিন সকালে স্কুলের বাস ধরার জন্য সাইকেল চালিয়ে সেই বাসশেল্টারে যেতো। স্থানীয় কাউন্সিল ১৯৯৬ সালে বাস আশ্রয়টি সরিয়ে নেওয়ার পরিকল্পনা করে। কিন্তু সাত বছর বয়সী ববি তাদের কাছে একটি চিঠি পাঠিয়ে তা না করার অনুরোধ জানায় এবং ব্যাখ্যা করে যে, এই আশ্রয়স্থলটি যেখানে অবস্থিত সেখানে সেখানে সে তার সাইকেলটি স্কুল চলাকালে রাখতো। পরবর্তীতে কাউন্সিল এটি না সরিয়ে সেখানেই রেখে দেয় এবং নতুন করে সজ্জিত করে।
আশ্রয়স্থলটি একটি সোফা এবং একটি টেলিভিশন দিয়ে সজ্জিত। নির্দিষ্ট সময় পরপর এর সাজ পাল্টানোও হয়। উদাহরণস্বরূপ, ববি ২০১০ ফিফা বিশ্বকাপ দেখার জন্য দক্ষিণ আফ্রিকা সফরে যায় এবং সেটিকে উপলক্ষ করে বাস শেল্টারটিকে ফুটবল বিশ্বকাপের থিমে সাজানো হয়েছিল। তাছাড়া প্রতিবছর স্থানীয় বাসিন্দারা সোফা, টেলিভিশন, কম্পিউটার এবং অন্যান্য প্রয়োজনীয় জিনিসপত্র দিয়ে থাকে।
ইস্তানা উদ্যান

ইস্তানা উদ্যান হল সিঙ্গাপুরের একটি উদ্যান, যা কেন্দ্রীয় অঞ্চলের ভিতরে কেন্দ্রীয় ব্যবসায়িক জেলার মধ্যে জাদুঘর পরিকল্পনা অঞ্চলে অবস্থিত। উদ্যানটির পাশ দিয়ে অর্চার্ড সড়ক, পেনাং সড়ক, পেনাং লেন এবং বাইওং সড়ক গিয়েছে।
উদ্যানটি রাষ্ট্রীয় বাসভবন ইস্তানার সামনে অবস্থিত একটি স্মৃতিস্তম্ভ। এর আয়তন ১৩,০০০ বর্গ মিটার। ইস্তানা উদ্যান সিঙ্গাপুরের নাগরিক জেলার প্রবেশদ্বার হিসাবে কাজ করে, যার লক্ষ্য সিঙ্গাপুরের সমৃদ্ধ ইতিহাস সম্পর্কে দর্শনার্থীদের ধারণা দেয়া।
ইস্তানা উদ্যানটির কাজ ১৯৯৫ সালে শেষ হয়েছিল। এটি ইস্তানার মূল প্রবেশপথের বর্ধিতাংশ হিসাবে নকশাকৃত এবং নির্মিত হয়েছিল। উদ্যানটি আনুষ্ঠানিকভাবে জাতীয় উন্নয়ন মন্ত্রী লিম হং কিং দ্বারা ১৯৯৬ সালে ৬ সেপ্টেম্বর উদ্বোধন করা হয়েছিল। উদ্যান থেকে অর্চার্ড রোড জুড়ে অবস্থিত ইস্তানা হ'ল সিঙ্গাপুরের রাষ্ট্রপতির সরকারী বাসভবন।
উদ্যানটির কেন্দ্রবিন্দুতে রয়েছে ২৬ মিটার উঁচু উৎসব খিলান থেকে উঁচু একটি অগভীর প্রতিচ্ছবি পুল। মরিচা রোধক ইস্পাত এবং কংক্রিটের নকশা করা হয়েছে ইস্তানার প্রবেশপথের গেট এবং রেলিং দ্বারা অনুপ্রাণিত হয়ে। উৎসব খিলান সিঙ্গাপুরের নাগরিক জেলার, যা শহরের সাংস্কৃতিক এবং ঐতিহাসিক হৃদয়, প্রবেশদ্বার তৈরি করে। আর্চার্ড রোড জুড়ে খিলানটি চাক্ষুষ সৌন্দর্য বাড়ায়।
উদ্যানটিতে একটি বিশাল অগভীর প্রতিবিম্ব পুল রয়েছে, এটি সিঙ্গাপুরে এইধরনের প্রথম। নারকেল পামগুলি এবং সংলগ্ন পাম পুলগুলি অর্চার্ড রোডের কেন্দ্রস্থলে গ্রীষ্মমণ্ডলীয় মরুদ্যান হিসাবে ইস্তানা উদ্যানের ছাপকে আরও জোরদার করে।
ইস্তানার মূল ফটকের সামনে ইস্তানার প্রবেশদ্বারে উৎসুক দর্শকদের মাসিক রক্ষী পরিবর্তনের অনুষ্ঠান দেখার একটি সুযোগ করে দেয় এই উদ্যানটি। সন্ধ্যায় উদ্যানটি "আলোর মরুদ্যান" এ রূপান্তরিত হয়। আরবান রিডেভেলপমেন্ট অথরিটির (ইউআরএ) আলোকিত করার মাস্টার পরিকল্পনার অধীনে উদ্যানটি বর্ধিত আলোকসজ্জার জন্য চিহ্নিত স্থানগুলির মধ্যে একটি।
একটি ভুল ধারণা রয়েছে যে, এটি ইস্তানার মধ্যে একটি পার্ক। না, এই ক্ষুদ্রাকৃতি পার্কটি ইস্তানার বাইরে এবং বিপরীতে। এটি পেনাং লেন এবং অর্চার্ড রোডের সংযোগস্থলটিতে একটি ছোট্ট সবুজ রঙের টুকরো। 
ইস্তানা উদ্যানে সংগীত ও সাংস্কৃতিক পরিবেশনা প্রতি মাসের প্রথম রবিবারে প্রদর্শিত হয়।
ইস্তানা উদ্যানে জিরাফ রেস্তোঁরা নামে একটি রেস্তোঁরা রয়েছে যা সকলে জন্য উন্মুক্ত। সংগীতানুষ্ঠান এবং পারফরমেন্সে প্রত্যেকে অংশ নিতে/যোগদান করতে পারে।
ইস্তানা উদ্যানটি "দ্য অ্যামেজিং রেসের" ষোড়শ মরশুমের নবম লিগে ইউ-টার্নের জায়গা হিসাবে ব্যবহার করা হয়েছিল।
সামালিয়াহ্ রাজ্য

সামালিয়াহ্ রাজ্য ( "") সুদানের ১৮ টি উইলিয়ত বা রাজ্যের মধ্যে একটি। এর আয়তন ৩৪৮,৭৬৫ কিলোমিটার এবং আনুমানিক জনসংখ্যা ৮৩৩,৭৪৩ (২০০৬)। উত্তর সুদান প্রাচীন যুগে নুবিয়া ছিল। জেবেল উয়েইনত হচ্ছে মিশর-লিবীয়-সুদানীয় সীমান্তের অঞ্চলেের একটি পর্বতমালা।
বাংলাদেশ কম্পিউটার সোসাইটি

বাংলাদেশ কম্পিউটার সোসাইটি (বিসিএস) বাংলাদেশের কম্পিউটার এবং তথ্য সিস্টেমের ক্ষেত্রে অগ্রণী পেশাদার এবং শিক্ষিত সমাজ হিসেবে বিবেচিত। এটি ১৯৭৯ সালে প্রতিষ্ঠিত হয়েছিল। বাংলাদেশ সরকারের নিবন্ধন নং -১৬৩৮ (৫৩)/৯৫। এটি আইইইই কম্পিউটার সোসাইটির সিস্টার সোসাইটিও।
সোসাইটির সদস্যপদে পাঁচটি বিভাগ রয়েছে।
বিসিএস পেশাদার সদস্যপদ একটি শিল্প মানদণ্ড। এর সদস্যপদ গ্রেডগুলো শিক্ষার্থী এবং স্নাতক দিয়ে শুরু হয়, তারপরে উচ্চতর দক্ষ ও অভিজ্ঞ অনুশীলনকারীদের জন্য সহযোগী, সদস্য এবং ফেলোদের পেশাদার গ্রেডক্রমে সদস্যপদ ক্রম বৃদ্ধি পায়।
বিসিএস এবং আইএসইবি যোগ্য আইটি পেশাদারদের জ্ঞান এবং দক্ষতা সম্প্রসারণ করতে যে সব সহায়তা করে-
জুরাসিক পার্ক র‌্যাপিডস অ্যাডভেঞ্চার

জুরাসিক পার্ক র‌্যাপিডস অ্যাডভেঞ্চার একটি হল সিঙ্গাপুরের সেন্টোসা দ্বীপের ইউনিভার্সাল স্টুডিও সিঙ্গাপুরের লস্ট ওয়ার্ল্ড জোনের একটি নদীর দ্রুত রাইড। 
জুরাসিক পার্ক র‌্যাপিডস অ্যাডভেঞ্চার ইউনিভার্সাল স্টুডিওজ হলিউডের এর ধারণার উপর ভিত্তি করে নির্মিত, যা জনপ্রিয় উপন্যাসের ফিল্ম অভিযোজন ভিত্তিক। জুরাসিক পার্ক র‌্যাপিডস অ্যাডভেঞ্চার হফেমার নদীর দ্রুত রাইড, যেখানে জুরাসিক পার্ক: দ্য রাইডটি একটি কৃত্রিম নালার রাইড। আকর্ষণস্থলটি সর্বপ্রথম ১৮ মার্চ ২০১০ এ ইউনিভার্সাল স্টুডিও সিঙ্গাপুরে খোলা হয়েছিল। এই স্থান অস্থায়ীভাবে ১০ আগস্ট ২০১১ থেকে ২০ জানুয়ারী ২০১২ পর্যন্ত বর্ধিত কাজের জন্য জনসাধারণের জন্য বন্ধ ছিল। এরপর উদ্যানটি আবার খোলা হয়েছে এবং অতিথিদের ভিজে যাওয়ার পরে শুকিয়ে যাওয়ার জন্য এক জোড়া "শুকনো পড" এই বর্ধনকাজের মধ্যে অন্তর্ভুক্ত। 
রাইডার্স পার্কের লস্ট ওয়ার্ল্ড বিভাগের অন্যান্য আকর্ষণগুলির মধ্যে রয়েছে একটি ভবন, যাতে রয়েছে জুরাসিক পার্ক রিভার অ্যাডভেঞ্চারের মানচিত্র, এখান থেকেই রাইড শুরু হয়। রাইডাররা তারপরে একটি ৯-আসনের বৃত্তাকার ভেলায় আরোহণ করে পরিবাহক বেল্টে নিজেদের আবদ্ধ করে। তারা যে জায়গাগুলিতে পরিদর্শন করবে সেগুলির ভিডিও তৈরি করা হয়, বি অঞ্চল এবং ডাইনোসর হ্যাচারিতে সম্ভাব্য পানির ঝাপটার আগাম ঘোষণা দেয়া হয়।
ভেলাটি প্রথমে "স্টেগোসরাস" প্রস্রবনে যায়, যেখানে একটি স্টিগোসরাস এবং তার শাবকরা তীরে চড়ে বেড়ায়া এবং তারপরে এটি "পারসৌরলোফাসের" অগভীর হ্রদ পেরিয়ে যায়, যেখানে একটি দৃশ্যমান পারসৌরলোফাস এবং একটি লুকানো পারসৌরলোফাস দেখা যায়, লুকানোটি পানির বাইরে বেরিয়ে এসে রাইডারদের উপর পানি ছিটায়। রাইডাররা ফাড়ি বি-তে এগিয়ে যাওয়ার কথা থাকলেও বন্যার কারণে তা পুনঃনির্দেশিত হয়ে আবার আগের জায়গায় ফিরে আসে। যাইহোক, বন্যা চৌবাচ্চাটি ধ্বংস করে দেয় এবং রাইডাররা একঝলক নিমজ্জিত তল্লাশী টাওয়ার এবং একটি উল্টানো ভেলা দেখতে পায়। তারপরে, পার্ক রেঞ্জাররা ঘোষণা করে যে "ভেলোসিরাপটার" ধারক ইউনিট লঙ্ঘন করা হয়েছে এবং আরোহীদের শান্ত থাকা উচিত। এর পরে ভেলাটি ভাঙা বিদ্যুতায়িত বেড়াসহ একটি সীমিত অঞ্চলে স্থানান্তরিত হয়, যেখানে ঘোষণা করা হয় যে, আশেপাশে বিপজ্জনক মাংসাশী রয়েছে, এবং রাইডারদের ভেলাটি ওই অঞ্চলের গভীর অংশে যায়, কারণ পালিয়ে আসা বেশ কয়েকটি ভেলোসিরাপটাররা হিসহিস শব্দ করতে থাকে। ভেলাটি হাইড্রো ইলেক্ট্রিক প্ল্যান্টে প্রবেশের আগে একটি গর্জন (একটি "টাইরনোসরাস রেক্সের" ) দূর থেকে শোনা যায় এবং একটি বিধ্বস্ত জুরাসিক পার্কের জিপ দেখা যায়। স্টেশনের আরও দূরে, আলো হালকা হয়ে আসে এবং একটি "টাইরনোসরাস" একটি ছোট জানালা দিয়ে রাইডারদের দেখে এবং এর আইকোনিক মেরুদণ্ডের কাঁটা কাঁপানো শীতল গর্জন শোনা যায়। গমনপথ পুরোপুরি অন্ধকার হয়ে যাওয়ার সাথে সাথে, ভেলাটির মাঝখানে একটি বাতি জ্বলতে শুরু করে। ডায়নোসর নৈকট্য অ্যালার্ম বাজতে শুরু করে, সামনে ৪ নং বিপদের জন্য সতর্ক করা হয়। এরপর ভেলাটি উপরের দিকে উঠতে থাকে এবং সাথে সাথে পার্ক রেঞ্জারদের থেকে রেডিওর বার্তায় ভীত সাহায্যের আবেদন শোনা যায়। তারপরে, ভেলাটির আরোহণ থামে। "টাইরনোসরাসটি" সিলিংয়ের মধ্য মাথা ছুঁড়ে দেয় এবং রাইডারদের কামড়ানোর ভঙ্গি করে। এর পরে ভেলাটি ৪০ ফুট উচ্চতা থেকে একটি ঢালে নীচে নেমে এসে পানিতে আঘাত করে এবং চালকদের ভিজিয়ে দেয়। আনলোডিং স্টেশনে ফিরে আসার কারণে দুটি "ডিলোফোসৌরাস" ভেলাতে পানি ছিটিয়ে দেয (সবচেয়ে কম ভেজা রাইডারদের লক্ষ্য করে)।
আবদুল ওয়ারিস খান

আবদুল ওয়ারিস খান একজন ভারতীয় রাজনীতিবিদ। তিনি থানা ভবন বিধানসভা কেন্দ্রের প্রতিনিধিত্বকারী ২০০৭ উত্তর প্রদেশ বিধানসভার সদস্য। তিনি রাষ্ট্রীয় লোক দল (আরএলডি) দলের সাথে যুক্ত।
আবদুল মাশহুদ খান

আবদুল মাশহুদ খান একজন ভারতীয় রাজনীতিবিদ এবং সমাজবাদী পার্টির সদস্য। তিনি ২০১২ উত্তরপ্রদেশ বিধানসভা নির্বাচনে]] বিজয়ী হয়ে তুলসীপুরের প্রতিনিধিত্ব করেছেন। ২০১৭ সালের নির্বাচনে তিনি পুনরায় প্রতিদ্বন্দ্বিতা করেন এবং ভারতীয় জনতা পার্টির প্রার্থীর নিকট পরাজিত হন।
শৈলেন্দ্র মোহন সিংহল

ডঃ শৈলেন্দ্র মোহন সিংহল উত্তরাখণ্ডের ভারতীয় জনতা পার্টির নেতা। তিনি জাসপুরের প্রতিনিধিত্বকারী বিধানসভার সদস্য হিসাবে দায়িত্ব পালন করেছিলেন। তিনি ২০০২, ২০০৭ এবং ২০১২উত্তরাখণ্ডের রাজ্য নির্বাচনে জাসপুর থেকে নির্বাচিত হয়েছিলেন। উত্তরাখণ্ড রাজনৈতিক সঙ্কটের পরে ভারতীয় জনতা পার্টিতে যোগদান না করা পর্যন্ত তিনি ভারতীয় জাতীয় কংগ্রেসের সদস্য ছিলেন।
শায়লা রানী রাওয়াত

শায়লা রানী রাওয়াত উত্তরাখণ্ডের ভারতীয় জনতা পার্টির নেতা। তিনি কেদারনাথের প্রতিনিধিত্বকারী বিধানসভার সদস্য হিসাবে দায়িত্ব পালন করেছিলেন। ২০১২ সালের উত্তরাখণ্ডের রাজ্য নির্বাচনে তিনি কেদারনাথ থেকে নির্বাচিত হয়েছিলেন। উত্তরাখণ্ড রাজনৈতিক সঙ্কটের পরে ভারতীয় জনতা পার্টিতে যোগদানের আগে পর্যন্ত তিনি ভারতীয় জাতীয় কংগ্রেসের সদস্য ছিলেন।
বদ্রি দত্ত পান্ডে

পণ্ডিত বদ্রি দত্ত পান্ডে (১৫ ফেব্রুয়ারি ১৮৮২ - ১৩ ফেব্রুয়ারি ১৯৬৫) একজন ভারতীয় ঐতিহাসিক, মুক্তিযোদ্ধা এবং পরবর্তীকালে স্বাধীন ভারতের আলমোড়া থেকে সংসদ সদস্য ছিলেন।
গোবিন্দ বল্লভ পান্তের পাশাপাশি তিনি ছিলেন উত্তরাখণ্ডের (তখন ব্রিটিশ ভারতে ইউনাইটেড প্রদেশের একটি অংশ) অন্যতম শীর্ষস্থানীয় রাজনৈতিক নেতা। তিনি "কুমায়ুন কেশরী" নামে সমধিক পরিচিত। এই উপাধি ১৯২১ সালে "কুলি-বেগার আন্দোলন" এর পরে দেওয়া হয়েছিল। তিনি বিজয় দশমীর দিন ১৫ অক্টোবর ১৯১৮ সালে একটি বিপ্লবী সংবাদপত্র "শক্তি" প্রকাশ করেছিলেন। 
কুমায়ূনের ইতিহাস নিয়ে তাঁর হিন্দি ভাষার বইয়ের শিরোনাম "কুমায়ূন কা ইতিহাস" ।
কিরণ মণ্ডল

কিরণ মণ্ডল একজন উত্তরাখণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। মণ্ডল উধম সিং নগর জেলার সীতরগঞ্জ নির্বাচনী এলাকা থেকে উত্তরাখণ্ড বিধানসভার সদস্য।
করণ মহারা

করণ মহারা (জন্ম: ১২ জুলাই ১৯৭২) উত্তরাখণ্ডের একজন ভারতীয় রাজনীতিবিদ এবং উত্তরাখণ্ড বিধানসভার দুই মেয়াদী সদস্য। মহারাণী রাণীক্ষেত বিধানসভা কেন্দ্রের প্রতিনিধিত্ব করেন।
গত বিধানসভা নির্বাচনে তিনি বিজেপির প্রাক্তন উত্তরাখণ্ড প্রদেশের সভাপতি অজয় ভাটকে পরাজিত করেছিলেন। এখন তিনি উত্তরাখণ্ড বিধানসভায় বিরোধী দলীয় উপ-নেতা।
হিমেশ খারকওয়াল

হিমেশ খারকওয়াল উত্তরাখণ্ডের একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য।
২০১২ সালে তিনি উত্তরাখণ্ডের চম্পাওয়াত জেলার চম্পাবত বিধানসভা কেন্দ্র থেকে নির্বাচিত হয়েছিলেন।
গুনানন্দ দঙ্গওয়াল

গুনানন্দ দঙ্গওয়াল (১৯১৪/১৫ - ২০০০) যিনি তাঁর নোম দে প্লুম পথিক দ্বারা বেশি পরিচিত, তিনি ছিলেন একজন ভারতীয় মুক্তিযোদ্ধা যিনি তেহরি বিদ্রোহে মুখ্য ভূমিকা পালন করেছিলেন। 
তিনি "গাড়োয়ালি রামায়ণ" ("গাড়া ভাষা লীলা রামায়ণ" নামে) রামায়ণ অনুবাদ করার জন্য পরিচিত, এটি গাড়োয়াল অঞ্চলে নাটক ("রামলীলা" ) এবং লোকজ ও দেশপ্রেমিক লোক গানের রচনাগুলির ব্যবহার করা সহজ করে তোলেন। কবি মঙ্গলেশ দাব্রাল তাঁর কবিতায় পথিককে মার্কসবাদী হিসাবে লিখেছেন, যিনি কমিউনিস্ট সমাবেশে উপস্থিত ছিলেন এবং লোক সুরে তাঁর কিছু বিপ্লবী গান রচনা করেছিলেন। 
৮৫ বছর বয়সে পথিক ২০০০ সালে মারা যান। তিনি মৃত্যুকালে স্ত্রী মনোরমা, দুই ছেলে ও দুই মেয়ে রেখে গেছেন।
দান সিংহ ভান্ডারী

দান সিংহ ভান্ডারী উত্তরাখণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। মালচাঁদ নৈনিতাল জেলার ভিমতাল বিধানসভা কেন্দ্র থেকে উত্তরাখণ্ড বিধানসভার সদস্য।
মোহাম্মদ আলী শাব্বির

মোহাম্মদ আলী শাব্বির (জন্ম: ১৫ ফেব্রুয়ারি ১৯৫৭) একজন ভারতীয় রাজনীতিবিদ, যিনি বর্তমানে তেলেঙ্গানা আইন পরিষদের বিরোধী একজন নেতা হিসাবে দায়িত্ব পালন করছেন। ভারতের তেলেঙ্গানার কামরেড্ডিতে জন্মগ্রহণ করা শাব্বির ১৯৮৯ সাল থেকে তাঁর জেলার এবং বিভিন্ন সরকারী পদে দায়িত্ব পালন করেছেন। তিনি ওয়াইএস রাজশেখড়া রেড্ডি সরকারের অধীনে মন্ত্রিপরিষদের মন্ত্রীর দায়িত্ব পালন করেছিলেন এবং এই সময় তিনি সংখ্যালঘু শিক্ষার্থীদের জন্য ৪% সংরক্ষণ বাড়িয়েছিলেন।
সলিপেতা রামলিঙ্গ রেড্ডি

সলিপেতা রামলিঙ্গ রেড্ডি (১৯৬২/৬৩ – ৬ আগস্ট ২০২০ ) ছিলেন একজন ভারতীয় রাজনীতিবিদ, তেলেঙ্গানা বিধানসভার সদস্য ছিলেন।
রাজনীতিবিদ হওয়ার আগে রেড্ডি তেলঙ্গানার মেদক জেলার একটি পত্রিকার সাংবাদিক হিসাবে কাজ করেছিলেন। তিনি দুব্বাকার প্রতিনিধি হিসাবে চারবার নির্বাচিত হয়েছিলেন এবং তেলঙ্গানার রাজ্যের বিশিষ্ট প্রচারক ছিলেন। ৩১ জুলাই, ১৯৯০ তিনি সন্ত্রাসবাদ ও বিশৃঙ্খলামূলক কর্মকাণ্ড (প্রতিরোধ) আইনে গ্রেপ্তার হন। 
২০২০ সালের জুলাইয়ে তিনি সঞ্চালনের সমস্যার জন্য অস্ত্রোপচার করেছিলেন, তবে এটি ব্যর্থ হয়েছিল।
উইলিয়াম (বিলাভানকোড বিধায়ক)

উইলিয়াম ছিলেন একজন ভারতীয় রাজনীতিবিদ এবং পল্লিয়াদি থেকে আইন পরিষদের প্রাক্তন সদস্য ছিলেন। তিনি ত্রিবাঙ্কুর-কোচিন রাজ্য বিধানসভায় দু'বার এবং মাদ্রাজ রাজ্য বিধানসভায় তিনবার নির্বাচিত হয়েছিলেন।
১৯৫২ সালের নির্বাচনে তিনি তামিলনাড়ু কংগ্রেসের প্রার্থী হিসাবে অরুমনা আসন থেকে ত্রিবাঙ্কুর-কোচিন আইনসভার সদস্য নির্বাচিত হয়েছিলেন। ১৯৫৪ সালের নির্বাচনে বিলাভানকোড আসন থেকে ত্রিবাঙ্কুর-কোচিন রাজ্য বিধানসভা নির্বাচনে তিনি তামিলনাড়ু কংগ্রেসের প্রার্থী হিসাবে আবার নির্বাচিত হয়েছিলেন। ১৯৫৭ এবং ১৯৬২ সালের নির্বাচনে তিনি বিলাভানকোড নির্বাচনী এলাকা থেকে তামিলনাড়ু আইনসভায় নির্বাচিত হয়েছিলেন। ১৯৬৭ সালের নির্বাচনে কিলিয়ুর আসন থেকে নির্বাচিত হন
আব্বাস মুসা

আব্বাস মুসা একজন বাংলাদেশী ক্রিকেটার । তার ১৫ ই মার্চ ২০২০ সালে ঢাকা প্রিমিয়ার বিভাগ ক্রিকেট লিগের পারটেক্স স্পোর্টিং ক্লাবের হয়ে লিস্ট এ ক্রিকেটে অভিষেক ঘটে।
নোমান চৌধুরী

নোমান চৌধুরী (জন্ম: ১৫ ই আগস্ট ২০০১) একজন বাংলাদেশী ক্রিকেটার । ২০১৯-২০ জাতীয় ক্রিকেট লিগে চট্টগ্রাম বিভাগের হয়ে ১০ অক্টোবর ২০১৯ -এ তিনি প্রথম শ্রেণির ক্রিকেটে আত্মপ্রকাশ করেছিলেন।
ডোমিনিকান প্রজাতন্ত্র জাতীয় ফুটবল দল

ডোমিনিকান প্রজাতন্ত্র জাতীয় ফুটবল দল () হচ্ছে আন্তর্জাতিক ফুটবলে ডোমিনিকান প্রজাতন্ত্রের প্রতিনিধিত্বকারী পুরুষদের জাতীয় দল, যার সকল কার্যক্রম ডোমিনিকান প্রজাতন্ত্রের ফুটবলের সর্বোচ্চ নিয়ন্ত্রক সংস্থা ডোমিনিকান ফুটবল ফেডারেশন দ্বারা নিয়ন্ত্রিত হয়। এই দলটি ১৯৫৮ সাল হতে ফুটবলের সর্বোচ্চ সংস্থা ফিফার এবং ১৯৬৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৬৭ সালের ২১শে মে তারিখে, ডোমিনিকান প্রজাতন্ত্র প্রথমবারের মতো আন্তর্জাতিক খেলায় অংশগ্রহণ করেছে; ডোমিনিকান প্রজাতন্ত্রে অনুষ্ঠিত উক্ত ম্যাচে ডোমিনিকান প্রজাতন্ত্র হাইতির কাছে ৮–০ গোলের ব্যবধানে পরাজিত হয়েছে।
২৭,০০০ ধারণক্ষমতাবিশিষ্ট ফেলিক্স সানচেস অলিম্পিক স্টেডিয়ামে "লস কুইসকেয়ানোস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ডোমিনিকান প্রজাতন্ত্রের রাজধানী সান্তো দোমিঙ্গোয় অবস্থিত। বর্তমানে এই দলের ম্যানেজারের দায়িত্ব পালন করছেন জ্যাক পাসি এবং অধিনায়কের দায়িত্ব পালন করছেন এরকুলেসের রক্ষণভাগের খেলোয়াড় তানো বনিন।
ডোমিনিকান প্রজাতন্ত্র এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও ডোমিনিকান প্রজাতন্ত্র এপর্যন্ত একবারও অংশগ্রহণ করতে সক্ষম হয়নি।
মিগেল লয়েড, জনাথন ফানিয়া, রাফায়েল ফ্লোরেস, দোমিঙ্গো পেরালতা এবং এরিক ওজুনার মতো খেলোয়াড়গণ ডোমিনিকান প্রজাতন্ত্রের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৩ সালের অক্টোবর মাসে প্রকাশিত র‌্যাঙ্কিংয়ে ডোমিনিকান প্রজাতন্ত্র তাদের ইতিহাসে সর্বোচ্চ অবস্থান (৭৮তম) অর্জন করে এবং ২০০৯ সালের ডিসেম্বর মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ডোমিনিকান প্রজাতন্ত্রের সর্বোচ্চ অবস্থান হচ্ছে ১৩৯তম (যা তারা ২০১২ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ভি যুবরাজ

ভি যুবরাজ (জন্ম: ১৯৬৪) তামিলনাড়ুর একজন ভারতীয় রাজনীতিবিদ, যিনি দেসিয়া মুপোক্কু দ্রাবিড় কড়গমের - ডিএমডিকের অন্তর্ভুক্ত। তিনি ২০০৯ সালে লোকসভা নির্বাচনে চেন্নাই উত্তর থেকে প্রতিদ্বন্দ্বিতা করেছিলেন। 
তিনি ২০১৪ সালের লোকসভা নির্বাচনের তিরুভেলুর (লোকসভা কেন্দ্র) থেকে ডিএমডিকে/এনডিএ প্রার্থী হিসাবে প্রতিদ্বন্দ্বিতা করেছিলেন।
এন ভি ভেনুগোপালকৃষ্ণস্বামী

এন ভি ভেনুগোপালকৃষ্ণস্বামী ছিলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ১৯৬২ বিধানসভা নির্বাচনে কোভিলপট্টি আসন থেকে স্বতন্ত্র প্রার্থী হিসাবে তিনি তামিলনাড়ু আইনসভায় নির্বাচিত হয়েছিলেন।
জি পি ভেঙ্কিদু

জি পি ভেঙ্কিদু (মৃত্যু: ২৩ সেপ্টেম্বর ২০২০) একজন ভারতীয় রাজনীতিবিদ, যিনি ১৯৯৬ তামিলনাড়ু বিধানসভা নির্বাচনে গোবিচএট্টিপলয়ম আসন থেকে তামিলনাড়ু বিধানসভায় নির্বাচিত হয়েছিলেন। তিনি দ্রাবিড় মুন্নেত্র কড়গম (ডিএমকে) দলের প্রার্থী ছিলেন। তিনি ২০০১ অবধি দায়িত্ব পালন করেছেন। তিনি কোয়েম্বাটুরের একটি বেসরকারি হাসপাতালে কোভিড-১৯-এ মারা যান, ৮৫ বছর বয়সে।
এল ভেঙ্কটসান

এল ভেঙ্কটসান একজন ভারতীয় রাজনীতিবিদ এবং তিরুকোয়েলুর নির্বাচনী এলাকা থেকে তামিলনাড়ু বিধানসভার সদস্য ছিলেন। তিনি দেশিয়া মুপোক্কু দ্রাবিড় কড়গম পার্টির প্রতিনিধিত্ব করেন।
বি ভেঙ্কটস্বামী

বি ভেঙ্কটস্বামী (জন্ম: ১৯ মে ১৯৩৫) একজন ভারতীয় রাজনীতিবিদ। তিনি ১৯৬৭ এবং ১৯৯৬ তামিল নাডু বিধানসভা নির্বাচনে স্বতন্ত্র প্রার্থী হয়ে হোসুর আসন থেকে তামিলনাড়ু বিধানসভা সদস্য নির্বাচিত হয়েছিলেন। মাঝের নির্বাচনগুলোতে তিনি হেরেছেন।
এ এম ভেলু

এ এম ভেলু মুদালিয়ার ছিলেন একজন ভারতীয় রাজনীতিবিদ এবং তামিলনাড়ুর নির্বাচিত সাবেক সংসদ সদস্য। তিনি ১৯৮০ সালের ভারতীয় জাতীয় কংগ্রেস (ইন্দিরা) প্রার্থী হয়ে এবং ১৯৯৬ সালে তামিল মানিলা কংগ্রেস (মোপনার) প্রার্থী হয়ে আরক্কোনম লোকসভা কেন্দ্র থেকে লোকসভার সদস্য নির্বাচিত হয়েছিলেন।
সি ভেলাউধাম

সি ভেলাউধাম একজন ভারতীয় রাজনীতিবিদ। ১৯৯৬ বিধানসভা নির্বাচনে পদ্মনাভপুরম আসন থেকে তিনি তামিলনাড়ু আইনসভায় নির্বাচিত হয়েছিলেন। তিনি তামিলনাড়ু বিধানসভায় নির্বাচিত প্রথম ভারতীয় জনতা পার্টির প্রার্থী ছিলেন।
জেগা ভেরাপ্যান্ডিয়ান

জেগা ভেরাপ্যান্ডিয়ান একজন ভারতীয় রাজনীতিবিদ। তিনি ২০০১ সালে ময়ুরাম বিধানসভা কেন্দ্র থেকে ভারতীয় জনতা পার্টির প্রার্থী হিসাবে নির্বাচিত তামিলনাড়ু বিধানসভার সাবেক সদস্য ছিলেন। তিনি জেনারেল লেবার অর্গানাইজেশন (জিএলও) মায়িলাদুথুরাইয়েরও সভাপতি।
আর ভারদারাজন

আর ভারদারাজন একজন ভারতীয় রাজনীতিবিদ এবং বর্তমানে বিধানসভার সদস্য হিসাবে দায়িত্ব পালন করছেন। ২০০৬ বিধানসভা নির্বাচনে তিনি বিরুধুনগর আসন থেকে মারুমালার্চি দ্রাবিড় মুন্নেত্রা কড়গম প্রার্থী হিসাবে তামিলনাড়ু আইনসভায় নির্বাচিত হয়েছিলেন।